पाएं अपने शहर की ताज़ा ख़बरें और फ्री ई-पेपरडाउनलोड करें
कोसी नदी के अंदर कबीरा से कामास्थान होते धनुपरा सीमा तक 470 मीटर सड़क 1 साल बीत जाने के बाद भी नहीं बन सकी। पीसीसी ढलाई का काम आज तक पूरा नहीं हुआ। सड़क पर बराबर कीचड़ जमा रहता है। ग्रामीणों को काफी कठिनाई का सामना करना पड़ता है। लेकिन संवेदक को ग्रामीणों की ये परेशानी नजर नहीं आती है। मुख्यमंत्री ग्राम संपर्क योजना के तहत बनने वाली यह पीसीसी सड़क कबीरा से कामास्थान तक बननी थी। इस सड़क का निर्माण कार्य 30 अप्रैल 2020 में शुरू हुआ था। इसका निर्माण कार्य 29 जनवरी 2021 तक समाप्त कर देना था। सड़क के निर्माण पर 33 लाख 39 हजार 567 रुपए खर्च किए गए बावजूद सड़क बनाने की समय सीमा चार माह पूर्व समाप्त हो जाने के बाद भी सड़क की पीसीसी ढलाई आज तक नहीं हुई। आस पास के ग्रामीणों का कहना है इस सड़क में कहीं-कहीं मिट्टी देकर छोड़ दिया गया। मिट्टी भी सही से नहीं गिराई गई, मिक्चर देकर रोलर चलाना तो दूर की बात है। यह सड़क कई टोलों को जोड़ती है। इस कारण हजारों लोगों को इसके निर्माण से लाभ मिलेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn